《秋暑家多病者》
元代·方回

酷暑端何物，穷居值此辰。
交秋六七月，连病两三人。
虚屈名医至，深怜老子贫。
婢慵吾亦愧，煮药缺乌薪。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。